Hof verbied Malema, EFF om aan te hits oor grond | Netwerk24
Deur Nico Gous
07 Maart 2017 11:57
Julius Malema, EFF-leier.Foto: Lisa Hnatowicz’n Interdik wat Julius Malema en die EFF verbied om mense aan te hits om grond onwettig te beset, is in die hooggeregshof in Pretoria toegestaan.AfriForum en AfriSake het verlede jaar die aansoek gebring. Luidens die bevel mag Malema en die EFF niemand aanhits of beveel om grond onwettig te betree of te beset nie.“ ’n Eienaar het die reg om homself op sy eie grond te verdedig,” sê Tarien Cooks, veiligheidskoördineerder van AfriForum. Grondeienaars wie se grond beset word, kan AfriForum en AfriSake nader om die saak op te volg.“Ek dink die interdik is enig in sy soort. As Malema of ’n lid van die EFF nie die bevel nakom nie, sal hulle van minagting van die hof aangekla word,” sê Cooks.Van die grondbesetters dra klere met die EFF-embleem. “Die rooi barette word met die EFF geassosieer en baie van die mense wat grond beset, het rooi T-hemde aan.”AfriForum en AfriSake het die hofstukke op 16 November verlede jaar by die hof ingedien. Malema en die EFF het nie daarop gereageer nie.Malema en die EFF moet AfriForum en AfriSake se regskoste betaal.
Grond-onteiening: Malema bied weer 6%-steun aan ANC
As Malema moet hof toe, moet Zuma ook – EFF